Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: Az előirányzatból a 93/2005. (V. 21.) Korm. rendelet alapján, az 1050/2005. (V. 21.) Korm.
Paragraph Index: 1013

2007. március, június és szeptember havi országos adataiból számított létszámához viszonyított arányszáma, 36 499 = a települési önkormányzat fentiek szerinti (számított) létszámára jutó fajlagos támogatás. Az I. félévi felhasználás figyelembevételével 2008. augusztus 1-jével új előirányzat kerül megállapításra. Azon önkormányzatoknál, ahol az első félévi felhasználás nem éri el a támogatás éves összegének időarányos részét, az új előirányzatként megállapításra kerülő összeg a támogatás éves összegének az időarányosan fel nem használt támogatás kétszeresével csökkentett összege, amely azonban nem lehet kevesebb, mint a módosított előirányzat megállapításának időpontjáig felhasznált összeg. Az eredeti előirányzatokhoz képest történt előirányzat-csökkentések országos szinten összesített összege a IX. Helyi önkormányzatok támogatásai és átengedett személyi jövedelemadója fejezet költségvetésében tartalékot képez, amelyből a települési önkormányzatok közcélú foglalkoztatás céljára többlettámogatást igényelhetnek. A többlettámogatás igénylési szabályait a Kormány állapítja meg 2008. március 31-éig. Az önkormányzatot így megillető új előirányzat éves felhasználásának elszámolása a tárgyévben e jogcímen felmerült kiadások, valamint az egyes pénzbeli szociális ellátások elszámolásának szabályairól szóló 62/2006. (III. 27.) Korm. rendelet szerinti havi visszaigénylések alapján történik.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes